# Brugertilpassede fakturaskabeloner

☞ N.B. Det er ikke nødvendigt at oprette din egen fakturaskabelon, hvis du blot ønsker at føje dit logo til en eksisterende skabelon. Du kan tilføje dit logo under Indstillinger/Generelt i Economacs.

## Baggrundsbillede

Fakturaskabeloner i Economacs er baseret på PDF-filer. For at oprette en skabelon skal du først lave en PDF-baggrund, der indeholder alle de faste oplysninger, der ikke ændrer sig fra den ene faktura til den anden. Du kan selv vælge, hvilket program du vil bruge til at lave denne baggrund, så længe det kan eksportere til PDF. Baggrunden skal være i A4-størrelse og fylde en enkelt side. Du skal lave en separat PDF-fil for hvert sprog, du ønsker at udsende fakturaer på.

## Fakturafelter

Åbn værktøjet til skabelonredigering. Klik på den midterste knap for at tilføje en PDF-baggrund. Når du gør det, skal du angive, hvilket sprog der bruges på den pågældende baggrund. Du kan nu tilføje fakturafelter for at færdiggøre skabelonen. Fakturafelterne udfyldes med oplysninger fra den aktuelle faktura. For hvert felt kan du vælge, hvilke oplysninger feltet skal indeholde. Du kan også vælge skrifttype, tekstplacering og farve. Du vælger skrifttype med ⌘T og farve med ⇧⌘C. Vælger du flere felter, kan du ændre egenskaberne for alle de valgte felter samtidig.

Har du tilføjet mere end ét sprog til skabelonen, kan du skifte mellem de valgte sprog ved at bruge pilene nederst til højre. For hvert sprog skal du også angive nogle få tekstmeddelelser, der skal bruges i skabelonen. De kan findes i tabellen nederst til venstre.

☞ Tip! Du kan markere feltet "Identisk på tværs af alle sprogversioner" for at få et felt vist på samme måde på alle baggrunde. Dette er nyttigt, hvis størstedelen af teksten er placeret på samme sted.

## Sådan bruges fakturaskabeloner i Economacs

Åbn dit regnskabsdokument, og vælg Indstillinger / Fakturering i sidebjælken. Klik på knappen "Administrer brugertilpassede skabeloner" for at åbne en liste med de eksisterende skabeloner. Klik på "+"-knappen for at tilføje din brugertilpassede skabelon. Vælg en skabelon, og tryk på slet (⌦) for at fjerne den.

Når du sender en faktura, vises der en pop-op-menu, hvor du kan vælge fakturaskabelonen. Du kan kun vælge mellem skabeloner, der indeholder det samme sprog som sproget i den aktuelle faktura.

## Gamle skabeloner

Du kan ikke længere bruge fakturaskabeloner fra Economacs 3.x. Du skal åbne disse skabeloner i værktøjet til skabelonredigering version 4.x, rette eventuelle fejl og gemme dem i det nye format.