# Laskutusasetukset

## Maksut

Kentät Pankki, Pankkitili, BIC, IBAN ja kaksi muuta maksuvaihtoehtoa kopioituvat kenttiin, joilla on sama nimi laskussa. Päivää-kenttä määrittää asiakkaittesi oletusluottokauden. Voit vaihtaa tämän kuhunkin laskuun, mutta tässä määrittämäsi arvo on oletusarvo.

Määritä luottoehdot kielelle, jolla haluat lähettää laskuja. Voit lisätä lisäkielten luottoehdot pluspainikkeella (), joka on luottoehtojen alapuolella. Voit valita minkä tahansa kielen, joka on määritetty parhaillaan valittuna olevalle työpohjalle. Kirjoita ehtosi oikealla olevaan kenttään.

## Laskusarakkeet

Economacs näyttää tai piilottaa laskusarakkeet automaattisesti laskun mukaan. Ikinä ei näytetä muita kuin tässä kohdassa valittuja sarakkeita.

## Työpohjat

Muokattujen työpohjien hallinta -painikkeen avulla voit lisätä työpohjia nykyiseen dokumenttiin tai poistaa niitä siitä. Taulukko sisältää myös joukon esimääritettyjä laskun työpohjia. Näitä työpohjia ei voi poistaa.

Voit lisätä työpohjan joko osoittamalla taulukon alapuolella olevaa pluspainiketta () tai vetämällä työpohjatiedoston taulukkoon. Jos vedät työpohjan, jonka nimi on identtinen taulukossa jo olevan kanssa (ja joka ei ole esimääritetty työpohja), se korvaa aiemman. Voit nähdä taulukossa työpohjan esikatselun ja työpohjalle saatavissa olevat kielet.

Lisätietoja muokattujen työpohjien luomisesta on muokatun työpohjan ohjesivulla.

## Automaattiset kirjaukset

Ohjelma voi luoda kirjauksia laskuille, joita luot ja vastaanotat. Asiakkaiden laskuille (laskut, joita lähetät) käytetään kahta perustapaa:

1. Maksun tultua. Yksi kirjaus luodaan, kun merkitset laskun maksetuksi kokonaan.
2. Myyntisaamisia käyttämällä. Kirjaus luodaan, kun lähetät laskun, ja aina, kun lasku on osittain tai kokonaan maksettu. Joudut tätä varten määrittämään erilaisia erikoistilejä:
   - Myyntisaamiset. Tili, jonne asiakkaan velka sinulle (joka aiheutui, kun lasku lähetettiin) on tallennettu.
   - Ostovelat. Käytetään toimittajien laskuihin. Tänne tallentuu velkasi toimittajille (joka aiheutui, kun vastaanotit laskun).
   - Kurssivoitot ja -tappiot. Tilit muita valuuttoja kuin omaasi käyttävien laskujen voitoista ja menetyksistä.
   - Pyöristys. Jos käytät laskuissa pyöristystä, murtolukusummat tallennetaan tälle tilille.