# Grundbog/posteringsliste

Denne visning indeholder en liste over posteringer. Listen består af et af følgende posteringssæt:

- Alle posteringer for det valgte regnskabsår, hvis du har valgt et regnskabsår fra sidebjælken.
- Alle afventende posteringer, hvis du har valgt "Afventende" i sidebjælken.
- Alle posteringer, der opfylder kravene for den valgte smartmappe, hvis der er valgt en.

Ved posteringer, der har tilknyttet kommentarer eller billeder, kan du klikke på de tilsvarende ikoner øverst til højre ved hver postering. Der vises et lille vindue med det ønskede indhold.

Hvis den valgte postering er en afventende postering, kan du vælge at registrere den med det samme. Klik på knappen "Registrer i grundbog" i bunden af visningen for at gøre dette.

Du kan redigere posteringer, der allerede er blevet registreret. Vælg en postering, og klik på "Rediger". I det panel, der åbner, kan du tilføje eller fjerne rækker. Bemærk, at eventuelt fjernede rækker stadig kan findes i posteringen, men de medregnes ikke længere, og de er streget ud i posteringslisten. Alle ændringer, du foretager, registreres med datoen og navnet på den bruger, der er logget ind. Undtagelser til denne regel er ændringer af mærkater, billeder og kommentarer. Du kan desuden ændre afventende posteringer, som du vil. Bemærk, at det ikke er muligt at ændre datoen for posteringen.

Du kan udskrive posteringer ved at vælge Fil→Udskriv… i menuen. Fra fanen "Economacs" har du mulighed for at udskrive hver postering separat (for eksempel med plads til vedhæftning af en fysisk kvittering) eller en liste med alle valgte posteringer.

Tip! Du kan søge i posteringer efter nummer, beskrivelse og beløb.