# Oversigt

Denne visning giver en oversigt over din virksomheds aktuelle tilstand. Den er opdelt i fire eller fem hovedområder (alt efter vinduets størrelse):

1. Overskudsgrafen øverst til venstre viser virksomhedens overskud (nettoindkomst) eller indtægt (bruttoindkomst) over en tidsperiode.
2. Statusopgørelsesgrafen øverst til højre viser en oversigt over statusopgørelsen. Holder du musemarkøren over en del af grafen, kan du se, hvilken konto denne del repræsenterer. Klikker du på en del, zoomer du ind på den tilhørende konto (og dens underkonti).
3. Fakturalisten nederst til venstre viser de seneste fakturaer i regnskabsåret (i rækkefølge efter fakturadato). Du kan se dato, modtager, beløb og betalingsstatus.
4. Produktlisten nederst i midten af visningen viser de mest fakturerede produkter. Denne liste vises kun, hvis vinduet er stort nok.
5. Nøgletallene nederst til højre viser nogle udvalgte nøgletal og andre statistikker. Der vises:
   - Start- og slutdato for det valgte regnskabsår.
   - De samlede aktiver ved afslutning af regnskabsåret (eller den aktuelle dato, hvis den kommer først).
   - Omsætning (indtægt i alt) til dags dato for regnskabsåret.
   - Overskud til dags dato for regnskabsåret.
   - Avance, dvs. overskud delt med omsætning.
   - Investeringsafkast, dvs. overskud delt med aktiverne.
   - Antallet af fakturaer.
   - Antallet af posteringer.

Du kan ændre regnskabsår ved hjælp af pop-op-menuen nederst til venstre.