# Opgørelsen af overskud og tab

Opgørelsen af overskud og tab viser dine indtægter og dine udgifter over en given tidsperiode. Rapporten inkluderer alle transaktioner fra startdatoen til og med slutdatoen.

## Kontoen til overskud/tab

Ved afslutningen af regnskabsåret overfører du som regel det akkumulerede overskud til statusopgørelsen, hvor det opføres som en del af virksomhedens kapital. For at kunne vise overskuddet korrekt, skal programmet vide, hvilken udgiftskonto der bruges til dette formål, så kontoen kan blive ekskluderet fra udgiftstyperne og i stedet medtages på bundlinjen. Du kan angive, hvilken konto du vil bruge til dette formål, under punktet "Generel information" i sidebjælken.

## Mærkater

Har du oprettet nogle mærkater for at kunne gruppere posteringer efter projekt eller lignende, kan du vælge en mærkat fra den midterste pop-op-knap nederst i visningen. Derefter vises der kun transaktioner, der er udstyret med den valgte mærkat.