# Leverandørfakturaer

Du kan bruke denne visningen til å holde oversikt over fakturaer du mottar fra dine leverandører. Dette er en alternativ metode for å opprette posteringer for disse fakturaene.

Begynn med å opprette en ny leverandørfaktura med knappen "+" i nederste venstre hjørne i visningen. Mens den nye leverandørfakturaen er valgt, kan du velge en leverandør fra kombinasjonsboksen eller skrive inn et navn for å opprette en ny leverandør. Øverst kan du se en liste over beløp. Her må du angi en liste over konti / beløp som utgjør denne fakturaen. Legg merke til at mva. ikke beregnes automatisk. Du må legge til et element for mva. ved behov. Hvis du starter med en utgiftskonto som har et mva-nivå null, vil en mva-rad bli lagt til for deg. Du må kontrollere at det beregnede mva-beløpet er det samme som beløpet på fakturaen. Legg merke til at fakturaer som krever omvendt avgiftsbehandling av mva, ikke støttes.

Alle beløp angis i valutaen som er angitt på leverandørfakturaen, under listen over beløp. Under popup-menyen for valuta er det en popup-meny for å tilordne en etikett til leverandørfakturaen (hvis du har opprettet etiketter).

Når du har angitt de nødvendige opplysningene, klikker du "Registrer…" for å fortsette registreringen av leverandørfakturaen. Avhengig av hvilken metode du bruker ved føring av fakturaer (én gang ved betaling, eller to ganger, både ved mottak og betaling), vil denne delen være forskjellig.

- Hvis du bruker kontant-metoden, velger du en kildekonto. Fakturaen vil bli "betalt" umiddelbart.
- Hvis du bruker opptjening-metoden, må du angi om den valgte datoen er fakturadatoen eller forfallsdatoen. For fakturaer i fremmede valutaer må du angi valutakursen. Economacs vil prøve å hente dagens valutakurs fra ECB (krever en aktiv forbindelse).

Alle genererte posteringer plasseres under "Venter". Legg merke til at metoden for føring av fakturaer samt konti som skal brukes, spesifiseres under Innstillinger / Fakturering i sidestolpen på venstre side.