# Konti

Her kan du se og redigere din kontoplan. For hver konto skal du angive:

- Et nummer. Kontonummerets format kan ændres i menuen Præferencer…. Nummeret skal være unikt.
- En beskrivelse.
- En type. Typen kan være "Aktiv", "Gæld og formue", "Indtægt" eller "Udgift". Typen afgør, om kontoen vises i statusopgørelsen eller i rapporten med overskud/tab, samt hvor i disse rapporter den vises.
- Et momsniveau. Momsniveauet knytter indtægts- og udgiftskonti til det pågældende niveau og et sæt momskonti. Det bruges til hjælpeprogrammerne for posteringer under Posteringer/Ny i sidebjælken.
- En momskode. Denne bruges til gruppering af konti i de forskellige felter på momsrapporten. Se hjælpesektionen til momsrapporten for at få yderligere oplysninger.
- En skattekode. Hvis der er en specialtilpasset skatterapport tilgængelig for dit land, knytter denne kode dine konti til diverse felter i den rapport. Anvender du ikke landespecifikke skatterapporter, behøver du ikke at udfylde dette felt.

Economacs opretter automatisk et kontohierarki baseret på alle kontonumrene i kontoplanen. Hierarkiet bruges til at sammensætte en grupperingsplan i rapporterne om balancer og overskud/tab samt til at sammensætte cirkeldiagrammet i rapporten "Oversigt". Den måde, kontonumrene sorteres på, kan ændres i menuen Præferencer….

Bemærk, at du ikke kan fjerne konti, der er i brug (enten i en postering eller en startsaldo eller som en særlig konto til moms eller fakturering).