# Tilgodehavender

Denne visning viser ubetalte fakturaer efter den valgte dato samt saldoen på kontoen til tilgodehavender på denne dato. Denne rapport har to formål:

1. Den giver dig mulighed for at se dine tilgodehavender, hvilket som regel skal bruges ved regnskabsårets slutning.
2. Den giver dig mulighed for at finde uoverensstemmelser i dine tilgodehavender, hvis kontoens saldo ikke stemmer overens med de ubetalte fakturaer.

Før du bruger denne rapport, skal du sikre dig, at der ikke er nogen posteringer under "Afventende". Det er også en god ide at bruge den automatiske posteringsfunktion i programmets fakturadel. Posteringsnavnene, der genereres af programmet, indeholder fakturanummeret i formatet "#1234". Det bruges til at afgøre, hvilke posteringer der hører til hvilke fakturaer. Registrerer du selv dine posteringer, skal du sørge for, at fakturanummeret indgår i posteringsnavnet med et nummertegn (#) foran.

Finder du en faktura, der ikke hører til på listen, kan du fjerne den ved hjælp af knappen "Ignorer faktura…". Så fjernes den fra listen. Det betyder i reglen, at du har registreret eller afskrevet fakturaen på en anden måde uden at bruge formatet beskrevet ovenfor.