# Nye posteringer

Denne visningen er hovedmetoden for å føre posteringer i Economacs. Nye posteringer kan opprettes på tre ulike måter.

I den nedre delen av visningen har du kontroller som brukes ved alle de tre metodene: Posteringsnavn (en kort beskrivelse for bilag og hovedbok), noen valgfrie kommentarer, en dato og et valgfritt bilde (f.eks. en skannet kvittering). Når du velger dato for posteringen, må du være oppmerksom på at programmet bruker datorekkefølge, som kan deaktiveres ved å klikke låsikonet ved siden av kalenderen. Du må også være oppmerksom på at Economacs lagrer alle innlagte kvitteringer i regnskapsfilen. Hvis du legger til mange store kvitteringer, vil filen bli svært stor. Kvitteringer har en begrensning på ca. 100 kB.

Hvis du er mva-registrert, krever både "utgift"- og "inntekt"-metoden at du har satt opp de aktuelle kontoene i mva-innstillingene.

## Utgifter og inntekter

Ved å bruke disse metodene kan Economacs veilede deg gjennom opprettingen av en postering av korresponderende type. Angi nødvendige opplysninger. Når du er ferdig, aktiveres knappen "Arkiver" i nedre høyre hjørne, og du kan arkivere posteringen. Du kan også skifte til manuell modus for å se detaljene for den opprettede posteringen.

## Posteringer i manuell modus

I manuell modus angir du hver rad i posteringen manuelt. Legg til eller fjern rader med knappene "+" (⌥⌘N) og "-". Hver rad krever en konto og en annen verdi en null for debet eller kredit. Hvis du har spesifisert noen etiketter, kan du også tilordne etiketter til individuelle rader. Vær oppmerksom på at du bare kan tilordne etiketter til inntekts- eller utgiftskonti.

Hvis du vil se kontoplanen, velger du Visning→Vis plan i menyen for å åpne den i en skuff.

Posteringen kan arkiveres med knappen "Arkiver postering" (⌘R) så snart du har ført inn to eller flere rader som er balanserte (dvs. at debetsummen stemmer med summen av kreditverdier). Du kan balansere posteringen automatisk ved å bruke knappen "Gjør balansert (⌘B), som balanserer posteringen ved å endre debet-/kreditverdiene for den valgte raden.

Alternativt kan du trykke på ⌥ mens du klikker knappen "Arkiver postering" for å føre posteringen under Ventende. Du kan også holde på ⌥ mens du klikker på "Arkiver postering" for å føre posteringen som en påløpt kostnad eller inntekt. Et lite hurtigvindu åpnes. Her kan du velge månedene kostnadene eller inntektene er opptjent i, og kontoen som skal brukes for opptjente inntekter eller kostnader.