# Journal/posteringsliste

Denne visningen viser en liste over posteringer. Listen består av ett av de følgende settene med posteringer:

- Alle posteringer for det valgte regnskapsåret, hvis du har valgt et regnskapsår fra sidestolpen.
- Alle ventende posteringer, hvis du har valgt "Venter" i sidestolpen.
- Alle posteringer som oppfyller kriteriene for den valgte smarte mappen, hvis aktuelt.

For posteringer som har tilknyttede kommentarer eller bilder, kan du klikke de respektive ikonene øverst til høyre i hver postering. Et lite popup-vindu med det ønskede innholdet vises.

Hvis den valgte posteringen er en ventende postering, kan du velge å arkivere den umiddelbart. Klikk knappen "Arkiver i journal" nederst i visningen for å gjøre dette.

Du kan redigere posteringer som allerede er arkivert. Velg en postering og klikk "Rediger". I panelet som åpnes kan du legge til eller fjerne rader. Legg merke til at rader som fjernes forblir i posteringen, men de "telles" ikke lenger, og vises med overstreking i posteringslisten. Eventuelle endringer blir sporet med dato og navn på den innloggede brukeren. Endringer i etiketter, bilder og kommentarer er unntatt fra denne regelen. Du kan også foreta endringer i posteringer som venter. Legg merke til at det ikke er mulig å endre posteringsdatoen.

Hvis du vil skrive ut posteringer, velger du Fil→Skriv ut… i menyen. I fanen "Economacs" har du valget mellom å skrive ut hver postering separat (med plass til å feste på f.eks. en fysisk kvittering), eller en liste over alle valgte posteringer.

Tips! Du kan søke i posteringer, ikke bare etter nummer og beskrivelse, men også etter beløp.