# Fakturalisten.

Fakturalisten viser de fakturaer, du har sendt. Den type sendte fakturaer, der vises, afgøres ud fra den fakturaliste, du har valgt. Har du valgt et regnskabsår under Fakturering i sidebjælken, vises der på denne liste fakturaer, der har en fakturadato inden for dette regnskabsår. Har du valgt en smartmappe, vises der på listen alle de fakturaer, der opfylder kravene for smartmappen.

Pop-op-knappen nederst til venstre åbner en menu med følgende muligheder:

1. Placer fakturaen i listen "Ikke sendt" igen. Dette er kun muligt, hvis fakturaen ikke er blevet betalt/returneret, og den tilhørende postering stadig er afventende eller ikke tilgængelig (når automatisk bogføring er aktiveret).
'
2. Marker en faktura som betalt. Du skal angive:

   1. Betalingsdatoen.
   2. Det betalte beløb (i lokal valuta).
   3. Om fakturaen er helt betalt.
   4. Den konto, betalingen blev sat ind på.
3. Afskriv en faktura som et tab.
4. Marker fakturaen som returneret. Hvis fakturaen allerede er blevet betalt, vil dette resultere i en gæld til kunden. Du skal vælge hvilken konto, du vil bruge til denne gæld.
5. Fjern en faktura. Bemærk, at tilhørende posteringer ikke fjernes.
6. Send en påmindelse (hvis en faktura er forfalden). Du har mulighed for at tilføje et rykkergebyr som en ny post på fakturaen. Før du kan gøre det, skal du oprette et "produkt" til rykkergebyrer i produktlisten og derefter vælge dette produkt, når du har valgt at sende en påmindelse.

Til højre for pop-op-knappen er der en knap, som giver mulighed for at udskrive en C5-kuvert (229 mm x 162 mm), hvis din printer understøtter dette format. På kuverten udskrives dit logo, din adresse og modtagerens adresse. Det er ikke muligt at justere kuvertens layout.