# Regnskabsår

Bogføringen er opdelt i perioder kaldet regnskabsår. Et regnskabsår svarer ofte, men ikke altid, til et almindeligt kalenderår. Du kan tilføje et regnskabsår ved hjælp af knappen "+" under listen med regnskabsår. Angiv et navn (du kan kalde det, hvad du vil) samt en start- og en slutdato. Slutdatoen indgår i regnskabsåret.

For hvert regnskabsår, du tilføjer, oprettes der mapper under "Posteringer" og "Fakturaer" i sidebjælken. Har du oprettet mange regnskabsår, kan du vælge at markere feltet "Vis ikke" for ældre år. Disse år vises ikke længere i sidebjælken.

## Startsaldi

For hvert regnskabsår, med undtagelse af det første, skal du angive startsaldi for alle konti i statusopgørelsen (aktiver, gæld og egenkapital). Startsaldi vises i tabellen nederst til højre. Klik på "+" under tabellen for at tilføje en saldo. Bemærk, at saldi for gæld og egenkapital normalt inkluderer et minustegn, så summen af alle startsaldi er nul. Den nuværende sum vises ved siden af tabellen.

Economacs kan automatisk udregne disse startsaldi baseret på det tidligere regnskabsårs slutsaldi. Klik på "Udregn fra tidligere regnskabsår" for at foretage udregningen. Derved erstattes alle startsaldi, der allerede var angivet, så man kan uden problemer foretage denne udregning flere gange. Hvis du tilføjer eller ændrer posteringer i det tidligere regnskabsår, skal du huske at opdatere dine startsaldi.

Før du udregner dine startsaldi, skal du sikre dig, at du har oprettet en postering (i det tidligere regnskabsår), der overfører overskud eller tab fra opgørelsen med overskud/tab til statusopgørelsen. Du kan finde flere oplysninger om, hvordan denne postering skal se ud, i en bog om bogføring.