# Toimittajan laskut

Voit käyttää tätä näkymää toimittajilta saamiesi laskujen seuraamiseen. Tämä tarjoaa vaihtoehtoisen tavan luoda näiden laskujen kirjauksia.

Aloita luomalla uusi toimittajan lasku näkymän vasemmassa alakulmassa olevan plusmerkin '+' avulla. Kun uusi toimittajan lasku on valittu, voit valita toimittajan yhdistelmäruudusta tai luoda uuden toimittajan kirjoittamalla tämän nimen. Yläosassa näet luettelon summista. Tähän on syötettävä tililuettelo ja summat, jotka muodostavat tämän laskun. Huomaa, että ALV-veroa ei lasketa automaattisesti, vaan joudut lisäämän ALV-kohdan, jos sitä tarvitaan. Jos aloitat kulutilillä, jonka ALV-verokanta ei ole nolla, ALV-rivi lisätään puolestasi. Sinun pitää tarkistaa, että laskettu ALV-summa vastaa laskussa olevaa summaa. Huomaa, että ALV-vastakirjausta vaativia laskuja ei tueta.

Kaikki summat ovat toimittajan laskussa (summaluettelon alla) määritettynä valuuttana. Valuutan ponnahdusikkunan alapuolella on ponnahdusvalikko, jolla voidaan määrittää tagi toimittajan laskulle (jos olet luonut tageja).

Kun olet syöttänyt tarvittavat tiedot, voit jatkaa toimittajan laskun rekisteröintiä osoittamalla Rekisteröi. Tämä osa on erilainen laskujen tallennustavan (kerran, kun maksetaan, tai kahdesti, kun vastaanotetaan ja maksetaan) mukaan.

- Jos käytät käteismenetelmää, valitse lähdetili. Lasku maksetaan tällöin välittömästi.
- Jos käytät kertymismenetelmää, sinun on määritettävä, onko valittu päivämäärä laskun päivämäärä vai eräpäivä. Jos lasku on vieraassa valuutassa, sinun on määritettävä vaihtokurssi. Economacs yrittää hakea tämän päivän vaihtokurssin Euroopan keskuspankista (vaatii toimivan Internet-yhteyden).

Kaikki luodut kirjaukset siirtyvät Odottaa-kohtaan. Huomaa, että laskujen tallennustapa sekä tarvittavat tilit määritetään vasemmalla olevan sivupalkin kohdassa Asetukset/Laskutus.