# Tilpassede fakturamaler

☞ NB. Det er ikke nødvendig å lage din egen fakturamal hvis du bare vil ha din egen logo på en eksisterende mal. Legg til logoen under Innstillinger/Generelt i Economacs.

## Bakgrunnsbilde

Fakturamalene i Economacs er basert på PDF-filer. Hvis du vil opprette en mal, oppretter du først en PDF-bakgrunn som inneholder all statisk informasjon som ikke skal endres avhengig av hvilken faktura som vises. Du kan opprette bakgrunnen i det programmet du foretrekker, forutsatt at det kan eksportere til PDF. Bakgrunnen skal være i A4-størrelse og på én enkelt side. Du må lage en separat PDF-fil for hvert språk du ønsker å sende fakturaer på.

## Fakturafelt

Start Malredigerer. Klikk på knappen i midten for å legge til en PDF-bakgrunn. Når du gjør dette, må du spesifisere hvilket språk PDF-bakgrunnen inneholder. Deretter kan du legge til fakturafelt for å lage en ferdig mal. Fakturafeltene fylles ut med informasjon fra den aktuelle fakturaen. For hvert felt velger du hvilken informasjon feltet skal inneholde. Du kan også velge skrift, tekstjustering og farge.

Hvis du har lagt til mer enn ett språk i malen, kan du skifte mellom språk ved å bruke pilene nederst til høyre. For hvert språk må du også angi noen tekstmeldinger som skal brukes i malen. Du finner disse i tabellen nederst til høyre.

☞ Tips! Du kan merke av for "Lik for alle språkversjoner" hvis du vil at et felt skal se likt ut på alle bakgrunner. Dette er nyttig hvis mesteparten av teksten er plassert på samme sted.

## Bruke fakturamalen i Economacs

Åpne regnskapsdokumentet og velg Innstillinger / Fakturering i sidestolpen. Klikk knappen Behandle tilpassede maler for å åpne en hurtigmeny med de eksisterende malene. Klikk knappen "+" ved bunnen for å legge til en tilpasset mal.

Når du sender en faktura, finner du en popup-meny der du kan velge fakturamalen. Du kan bare velge mellom maler som inneholder samme språk som språket i den gjeldende fakturaen.

## Gamle maler

Du kan ikke lenger bruke fakturamaler fra Economacs 3.x. Du må åpne disse malene i Malredigerer 4.x, kontrollere om de inneholder feil, og lagre dem i det nye formatet.