# Tilit

Täällä voit katsella ja muokata tilikaavioitasi. Jokaisesta tilistä on määritettävä:

- Numero. Tilinumeron muoto voidaan muuttaa globaalissa Asetukset-valikossa. Numeron on oltava yksilöllinen.
- Kuvaus.
- Tyyppi. Tyyppi on jokin seuraavista: Omaisuus, Velat ja oma pääoma, Tulo ja Meno. Tyyppi määrittää, näkyykö tili taseessa tai voitto ja tappio -raportissa sekä missä se näkyy noissa raporteissa.
- ALV-taso. Tulo- ja menotileillä tämä liittää tilin ALV-tasoon ja ALV-tilien sarjaan. Tätä käytetään kirjausten ohjattuihin toimintoihin, jotka ovat sivupalkin kohdassa Kirjaukset/Uusi.
- ALV-koodi. Tällä ryhmitetään tilejä ALV-raportin eri kenttiin. Katso lisätietoja ALV-raportin ohjeesta.
- Verokoodi. Jos saatavilla on maatasi koskeva erityinen veroilmoitus, tämä koodi liittää tilit sen eri kenttiin. Jos et käytä maakohtaisia veroilmoituksia, voit jättää tämän kentän tyhjäksi.

Economacs luo automaattisesti tilihierarkian, joka perustuu tilikaavion kaikkiin tilinumeroihin. Tämä tarjoaa ryhmitysmallin taseraporteille, voitto- ja tappioraporteille sekä Yleiskatsaus-raportin ympyräkaaviolle. Tilinumeroiden lajittelutapa voidaan muuttaa globaalissa Asetukset-valikossa.

Huomaa, ettet voi poistaa tilejä, jotka ovat käytössä (joko jossakin kirjauksessa tai alkutaseessa tai jonakin alv-veron ja laskutuksen erityistilinä).