# Fakturaindstillinger

## Betalinger

Felterne "Bank", "Bankkonto", "BIC", "IBAN" og de to andre betalingsmuligheder kopieres til felterne med samme navn på fakturaen. "Dage" angiver den normale kreditperiode for dine kunder. Du kan ændre denne periode for hver enkelt faktura, men standardværdien angives her.

Du skal indtaste kreditvilkår for hvert enkelt af de sprog, du ønsker at sende fakturaer på. Tilføj kreditvilkår for yderligere sprog med knappen under kreditvilkårene. Du kan vælge mellem de sprog, der er defineret i den valgte skabelon. Indtast dine vilkår i feltet til højre.

## Fakturakolonner

Economacs vil automatisk vise eller skjule fakturakolonner baseret på fakturaen. Kun kolonner, der er valgt i dette afsnit, bliver vist.

## Skabeloner

Klik på knappen "Administrer brugertilpassede skabeloner" for at tilføje og fjerne fakturaskabeloner fra det aktuelle dokument. Tabellen indeholder også et antal foruddefinerede fakturaskabeloner. Disse skabeloner kan ikke fjernes.

For at tilføje en skabelon skal du enten klikke på knappen under tabellen eller trække en skabelonfil hen på tabellen. Vælger du en skabelonfil med samme navn som en skabelon, der allerede er på listen, vil denne skabelon blive erstattet. I tabellen kan du se en eksempelvisning af skabelonen og de sprog, der er tilgængelige i den.

Du kan finde yderligere information om, hvordan du opretter dine egne skabeloner, på hjælpesiden tilpasset skabelon.

## Automatiske posteringer

Programmet kan oprette posteringer for de fakturaer, som du opretter og modtager. Der bruges to grundlæggende metoder til kundefakturaer (som du sender):

1. Ved modtagelse af betalingen. Der oprettes en enkelt postering, når du angiver, at fakturaen er helt betalt.
2. Brug af tilgodehavender. Der oprettes en postering, når du sender fakturaen, samt hver gang fakturaen betales delvist eller helt. Denne metode fungerer kun, hvis du har angivet en række "særlige" konti, der skal bruges:
   - Tilgodehavender. I denne konto registreres kundens gæld til dig (oprettes, når fakturaen afsendes).
   - Kreditorer. Bruges til leverandørfakturaer. Her registreres din gæld til din leverandør (oprettes, når du modtager en faktura).
   - Tab og fortjeneste ved valutaveksling. Denne konto bruges til registrering af de tab og fortjenester, der opstår, når fakturer er i en anden valuta end din valuta.
   - Afrunding. Gør du brug af afrunding af fakturaer, registreres det resterende beløb i denne konto.