# Oprettelse og afsendelse af fakturaer

## Oprettelse

Klik på "Opret en ny faktura" for at oprette en ny faktura. I denne visning finder du:

- en liste med usendte fakturaer. Du kan vælge forskellige fakturaer og sende dem med "Send". Tilføj eller fjern fakturaer ved at bruge knapperne "+" og "-".
- End forhåndsvisning af den valgte faktura.
- Generelle fakturaoplysninger, herunder:
  - fakturanummer. Fakturanummeret er automatisk indstillet til det forrige nummer + 1. Programmet vil se bort fra enhver tekstbaseret præfiks eller suffiks.
  - Modtager. Vælg en kunde fra den indbyggede kontaktdatabase, eller angiv et nyt navn, og tryk på Enter for at oprette en ny kontakt med det samme.
  - Fakturaskabelon. Du kan vælge mellem alle indbyggede eller brugertilpassede skabeloner, der understøtter det valgte sprog.
  - Sprog. Du kan vælge mellem sprogene i den valgte skabelon. Bemærk, at Economacs er begrænset til engelsk, fransk, tysk, spansk, italiensk, svensk, norsk, dansk, finsk og hollandsk.
- Fakturalinjer. Hver fakturalinje kan referere til et produkt i produktlisten. I så fald angives pris og momsniveau automatisk som værdierne i produktlisten. Hvis en fakturalinje ikke refererer til et eksisterende produkt, opretter Economacs fakturaposteringerne baseret på oplysningerne i standardproduktet i produktlisten. Hvis du vælger et eksisterende produkt, kan du alligevel ændre prisen på fakturaposten (uden at påvirke prisen i produktlisten eller på andre fakturaer). Kun nødvendige kolonner vises på fakturaen: Hvis du eksempelvis har angivet en kommentar for en fakturalinje, vises en kommentarkolonne på fakturaen. Du kan begrænse, hvilke kolonner der vises, ved at vælge Indstillinger / Fakturering og markere de forskellige kolonnenavne.
- Under fakturalinjetabellen findes der et par yderligere indstillinger:
  - afrunding. Et ekstra "afrundings"-element vil blive føjet til fakturaen for at omregne det samlede beløb til et helt tal.
  - Ved hjælp af afkrydsningsfeltet "Tilføj moms" kan du bestemme, om der skal tilføjes moms på fakturaen. Markeres dette felt, tilføjer Economacs moms i henhold til den momstakst, der er specificeret for hver fakturapost på fakturaen. Hvis du har base i EU og fakturerer en virksomhed i et andet EU-land, kan du kontrollere, om modtagerens momsnummer er gyldigt. Indtast momsnummeret på fakturaen (husk landekoden på to bogstaver), og klik på "Kontroller momsnummer". Denne funktion benytter servicen EU-VIES, der sender forespørgslen videre til skattemyndighederne i de respektive lande. Der er ikke altid adgang til denne service, hvilket især gælder danske momsnumre. Hvis du ikke får moms på fakturaen, selv om denne boks er markeret:
    1. Har du oprettet mindst ét produkt? Hvis du ikke ønsker at bruge produkter på din faktura, skal du stadig oprette et og indstille det til standarden.
    2. Har produktet en salgskonto?
    3. Har salgskontoen en momssats (se under Konti)?
    4. har denne momskonto en momssats (se under Indstillinger / Moms)?
  - En rabat på fakturaniveau. Kun relative (%) rabatter understøttes.
  - Valuta. Bemærk, at beløbene ikke genberegnes automatisk efter ændring af valuta.

## Send

Knappen "Send" markerer fakturaen som sendt i programmet. Fakturaen overføres til mappen for det tilsvarende regnskabsår (har du ikke oprettet et regnskabsår, der indeholder fakturadatoen, kan du gøre det under Indstillinger/Regnskabsår). Vil du sende fakturaen til kunden (via e-mail eller på papir), skal du bruge fakturalisten for regnskabsåret. Vælg fakturaen på listen, og vælg Fil→Udskriv… i menuen. Klik på knappen "PDF", hvis du ønsker at få en PDF af fakturaen til afsendelse via e-mail.

Hvis din printer understøtter udskrivning på kuverter i C5-størrelse, kan Economacs udskrive en kuvert med din og kundens adresse. Vælg fakturaen (enten her, før den sendes, eller fra fakturalisten efter afsendelse), og klik på kuvertikonet i bunden.