# Momsindstillinger

Disse indstillinger påvirker, hvordan programmet registrerer indtægter og udgifter under "Nye" under "Posteringer" i sidebjælken. Her kan du også indstille momsindberetningsinterval (hvilket påvirker momsrapporten) og dit momsnummer (hvilket vises på dine fakturaer). Yderligere indstilling af momsrapporten kan foretages via momskoder, der angives i din kontoplan.

For hvert momsniveau (Normalt, Reduceret 1 og Reduceret 2) kan du angive hvilken konto, der skal bruges til salgsmoms, til købsmoms og ved omvendt betalingspligt. Du skal desuden angive momsprocent for hvert niveau.

Du kan herefter knytte hver salgskonto eller udgiftskonto til et af disse niveauer. Det kan du gøre i kontoplanen, i kolonnen "Momsniveau".