# Kontoudtog

Hvis din bank tilbyder en metode til eksport af dit kontoudtog, kan du importere det til Economacs. Vælg en konto i popup-menuen nederst til venstre, og klik på knappen "Importér …".

## Formater

Flere forskellige formater (CSV, TSV, HTML) understøttes. Economacs forsøger at identificere de forskellige kolonner i kontoudtoget. Hvis dette ikke kan gøres korrekt, vil du blive bedt om at angive yderligere oplysninger om kontoudtoget. Economacs genkender også automatisk standardformatet anvendt af flere banker. Hvis du ikke kan få udtoget importeret korrekt, kan du sende en e-mail til kundeservice på support@economacs.com , og vi kan forsøge at tilføje dette format i en senere udgivelse.

Når du åbner et kontoudtog for en bestemt konto, gemmes formatprofilen med kontoen. Economacs vil antage, at alle andre udtog, du importerer for denne konto, er i samme format. Hvis det ikke er tilfældet, skal du holde indstillingstasten (⌥) nede, når du klikker på importér-knappen.

## Handlinger

Når udtoget er blevet importeret, forsøger Economacs at matche posterne på udtoget med eksisterende transaktioner i dit regnskab. For poster, der ikke kan matches, vil Economacs foreslå handlinger baseret på ubetalte fakturaer og leverandørfakturaer samt tidligere registreringer.

☞ N.B.! Når du vælger en handling, bliver en postering med det samme oprettet og registreret. Det er vigtigt, at du starter med den tidligste post på kontoudtoget, så dine posteringer vises i kronologisk rækkefølge.