# Nye posteringer

Denne visning udgør den primære metode til indtastning af posteringer i Economacs. Du kan oprette nye posteringer på tre forskellige måder.

I den nederste del af visningen finder du elementer fælles for alle tre metoder: posteringsnavn (en kort beskrivelse til grundbog og hovedbog), nogle valgfrie kommentarer, en dato og et valgfrit billede (f.eks. en scannet kvittering). Når du vælger en dato for posteringen, skal du huske, at programmet gør brug af en nøjagtig datorækkefølge. Dette kan du deaktivere ved at klikke på låseikonet ved siden af kalenderen. Bemærk også, at Economacs gemmer en eventuel tilføjet kvittering i din regnskabsfil. Hvis du tilføjer mange store kvitteringer, kan filen blive meget stor. Der er et loft for kvitteringer på ca. 100 kB.

Hvis du er momsregistreret, kræver både metoden "Udgift" og metoden "Indtægt", at du har konfigureret de relevante konti i momsindstillingerne.

## Udgifter og indtægter

Ved at bruge disse metoder kan Economacs guide dig igennem oprettelsen af en postering af den tilsvarende type. Indtast de relevante oplysninger. Når du er færdig, aktiveres knappen "Registrer" i nederste højre hjørne, og du kan nu registrere posteringen. Du kan også skifte til manuel tilstand for at se detaljerne for den oprettede postering.

## Posteringer i manuel tilstand

I manuel tilstand skal du indtaste hver række i posteringen manuelt. Du kan tilføje eller fjerne rækker ved at bruge knapperne "+" (⌥⌘N) og "-". Hver række skal indeholde en konto og en debet- eller kreditværdi (ikke nul). Har du specificeret nogen mærkater, kan du også knytte mærkater til de enkelte rækker. Bemærk, at du kun bør knytte mærkater til indtægts- eller udgiftskonti.

Hvis du vil se kontoplanen, kan du vælge Visning→Vis plan i menuen for at åbne den i en skuffe.

Posteringen kan registreres ved at trykke på knappen "Registrer" (⌘R), når du har indtastet to eller flere rækker, der er balanceret (dvs. summen af debetværdierne stemmer med summen af kreditværdierne). Du kan balancere posteringen automatisk ved hjælp af knappen "Balancer nu" (⌘B), hvilket balancerer posteringen ved at justere debet-/kreditværdierne i den valgte række.

Eventuelt kan du holde ⌥ nede, mens du klikker på knappen "Registrer postering", for at registrere posteringen under Afventer. Du kan også holde ⇧ nede, mens du klikker på knappen "Registrer postering", for at registrere posteringen som en periodiseret omkostning eller indtægt. Der åbnes et lille vindue. Her kan du vælge de måneder, hvor omkostningerne eller indtægterne opsamles, og den konto, der skal bruges til de periodiserede indtægter eller omkostninger.