# Yleiskatsaus

Tämä näkymä tarjoaa yleiskatsauksen liiketoimintasi nykyisestä tilasta. Se jakautuu neljään tai viiteen pääalueeseen (ikkunakokosi mukaan):

1. Voittokaavio ylhäällä vasemmalla näyttää voiton (nettotulot) tai liikevaihdon (bruttotulot) tiettynä ajanjaksona.
2. Tasekaavio oikealla ylhäällä näyttää taseen erittelyn. Kun hiiri siirretään kaavion päälle, näkyviin tulee tieto siitä, mitä tiliä se edustaa, ja sen osoittaminen zoomaa kyseiseen tiliin (ja sen alitileihin).
3. Laskuluettelo alhaalla vasemmalla tuo näyttöön muutaman viimeisen laskun tilikaudelta (lajiteltuna laskun päivämäärän mukaan) näyttäen päivämäärän, vastaanottajan, summan ja maksun tilan.
4. Tuoteluettelo näkymässä alhaalla keskellä näyttää ylimmät laskutetut tuotteet. Tämä luettelo näkyy vain, jos ikkuna on tarpeeksi suuri.
5. Taloudelliset tunnusluvut -vaihtoehto alhaalla oikealla näyttää muutamia valittuja tunnuslukuja ja muita liiketoimintasi tilastotietoja. Siinä näkyvät:
   - Valitun tilikauden aloitus- ja päättymispäivämäärä.
   - Omaisuus yhteensä tilikauden lopussa (tai kuluvana päivämääränä sen mukaan, kumpi on ensin).
   - Tilikauden tämänhetkinen liikevaihto (tulot yhteensä)
   - Tilikauden tämänhetkinen voitto.
   - Voittomarginaali eli voitto jaettuna liikevaihdolla.
   - Sijoitetun pääoman tuotto eli voitto jaettuna omaisuudella.
   - Laskujen määrä.
   - Kirjausten määrä.

Voit vaihtaa tilikautta alhaalla vasemmalla olevan ponnahdusvalikon avulla.