# Kontoutdrag

Hvis banken din lar deg eksportere kontoutdrag, kan du importere det til Economacs. Velg en konto i popup-menyen nederst til venstre, og klikk deretter Importer-knappen.

## Formater

Det er støtte for flere forskjellige formater (CSV, TSV, HTML). Economacs prøver å identifisere de forskjellige kolonnene i kontoutdraget. Hvis dette ikke lykkes, vil du bli bedt om å oppgi mer informasjon om kontoutdraget. Economacs vil også automatisk gjenkjenne standardformatet til flere banker. Hvis du ikke får til å importere utdraget, kan du sende en e-post til kundeservice på support@economacs.com, så kan vi prøve å legge til dette formatet i en senere versjon.

Når du har åpnet et kontoutdrag for en bestemt konto, blir formatprofilen lagret sammen med kontoen. Economacs vil anta at alle andre utdrag du importerer for denne kontoen, er i samme format. Hvis det ikke er tilfelle, må du holde nede (⌥) mens du klikker Importer-knappen.

## Handlinger

Når utdraget importert, prøver Economacs å matche elementer i utdraget til eksisterende transaksjoner i regnskapet. For elementer som ikke kan matches, presenterer Economacs handlinger basert på ubetalte fakturaer og leverandørfakturaer i tillegg til fakturaer som allerede er ført.

☞ NB! Når du velger en handling, blir en postering umiddelbart opprettet og ført. Det er viktig at du begynner med det tidligste elementet i kontoutdraget slik at posteringene blir vist i kronologisk rekkefølge.